Марија Ангеловска

Марија Ангеловска (р. 1994, Скопје) — македонска писателка и преведувачка. Таа е авторка на збирката раскази „Глава што лебди“ (2021), со која ја добила наградата за најдобар дебитантски прозен ракопис „Новите“ на издавачката куќа „Темплум“. Покрај проза, Ангеловска пишува и поезија, а нејзини текстови се објавувани во повеќе литературни списанија и зборници.

 Биографија 
Ангеловска е родена во 1994 година во Скопје. Дипломирала на Филолошкиот факултет при Универзитетот „Св. Кирил и Методиј“ во Скопје, на катедрата за англиски јазик и книжевност, наставна и преведувачко-толкувачка насока.

 Литературна кариера 
Дебитирала со збирката раскази „Глава што лебди“ (2021), за која ја добила наградата „Новите“ за најдобар дебитантски прозен ракопис. Во книгата авторката ја истражува тенката линија меѓу реалното и фантастичното, често споредувајќи го стравот од секојдневието со имагинарните ужаси.

Нејзината поезија и проза се застапени во повеќе регионални изданија и зборници, меѓу кои Рукописи, Книжевни елементи, Џинџуџе во земјата на афионите и Ново раѓање на зборот.

Ангеловска учествувала на бројни книжевни настани во Македонија и Србија, како што се Струшките вечери на поезијата, Поетска епизода, 100 илјади поети за промена, Добри гости и Кикинда Шорт.

 Награди и признанија 

 2021 – „Новите“, награда за најдобар дебитантски прозен ракопис за збирката „Глава што лебди“.

 Дела 

 Глава што лебди (збирка раскази, 2021)

 Наводи 

Категорија:Македонски писатели
Категорија:Луѓе од Скопје